《咏桂呈张贰车》
宋代·刘黻

昨夜秋风吹作花，异香早已满天涯。蓬莱深处两三树，风月分来第一家。

绰约道妆如侍案，婆娑醉影欲乘槎。广寒莫遣痴蟆食，留取芬芳与世誇。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。